CELEX: C2004/262/66
Language: et
Date: 2004-10-23 00:00:00
Title: Kohtuasi T-283/04: Georgia-Pacific S.A.R.L. 9. juuli 2004 hagi Siseturu Ühtlustamise Ameti (amet) vastu

23.10.2004   
            
            
               ET
            
            
               Euroopa Liidu Teataja
            
            
               C 262/34
            
         Georgia-Pacific S.A.R.L. 9. juuli 2004 hagi Siseturu Ühtlustamise Ameti (amet) vastu
   (Kohtuasi T-283/04)
   (2004/C 262/66)
   Kohtuasja menetluse keel: prantsuse
   Georgia-Pacific S.A.R.L., asukoht Luxembourg, esitas 9. juulil 2004 Euroopa Ühenduste Esimese Astme Kohtusse hagi Siseturu Ühtlustamise Ameti (amet) vastu. Hageja esindaja on avocat Rebecca Delorey, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               Tühistada ja koostada uuesti Siseturu Ühtlustamise Ameti esimese apellatsioonikoja otsus, millega otsustatakse, et kaubamärgil nr 2 101 277 puudub eristusvõime määruse nr 40/94 artikli 7 lõike 1 punkti b tähenduses kogu ühenduse territooriumil toodete klassis “majapidamispaberi rullid, üldkäterätid, paberkäterätid”, ja öeldakse uuesti, et kaubamärk, mille registreerimistaotlus oli tagasi lükatud, on eristusvõimeline.
            
         Õiguslikud alused ja peamised argumendid
   
               Asjaomane ühenduse kaubamärk:
            
            
               Üldkäteräti kujuga kolmemõõtmeline kaubamärk.
            
         
               Tooted või teenused:
            
            
               Toodete klass 16 (majapidamispaberi rullid, üldkäterätid, paberkäterätid) - taotlus nr 2 101 277.
            
         
               Apellatsioonikojas vaidlustatud otsus:
            
            
               Kontrollija poolt registreerimisest keeldumine.
            
         
               Apellatsioonikoja otsus:
            
            
               Kaebus on tagasi lükatud.
            
         
               Hagi alused:
            
            
               Vaidlustatud otsusega rikutakse määruse (EÜ) nr 40/94 artikli 7 lõiget 1.
               Märki on võimalik kujutada kindlasti graafiliselt määruse artikli 7 lõike 1 punkti a ja artiklis 4 mõeldud viisil.
               Märk ei ole kirjeldav, tavaline ega moodusta tootele iseloomulikku vormi.
               Märgil on määruse artikli 7 lõike1 punktis b nõutav piisav eristusvõime.